section_heading: Razlike među zemljama
paragraph_text: Odgovor vlasti se uvelike razlikovao. Vlast u Francuskoj bila je neprijateljski ustrojena prema prosvjetiteljstvu i njegovi su se pristaše borili protiv cenzure, a često su bili zatvarani i tjerani u egzil. Britanska vlast je uglavnom ignorirala vođe prosvjetiteljstva u Engleskoj i Škotskoj, iako je Isaacu Newtonu dodijelila titulu viteza i vrlo dobro plaćenu službu u vladi.